text: Efterskole-elever i symbol-demonstration mod terror
  09 januar 2015 kl. 08.05
  Charlie Hebdo-massakren i Paris har skabt mange reaktioner. Elever på Øse Efterskole ved Varde har også markeret deres sympati for ofrene med en symbol-demonstration efter en fælles-samling om terror-angrebet i Frankrig.
  - En verden i brand kræver stillingtagen og bevidsthed - diskussion og forståelse, så derfor havde vi torsdag kaldt til fællessamling efter de forfærdelige begivenheder i Paris.
  - Vores elever skal turde forholde sig til og give udtryk for deres meninger og holdninger, siger viceforstander Michael Schweigler på Øse efterskole.
  Han understreger, at det selvfølgeligt var frivilligt om eleverne deltog i den efterfølgende symbol-denmonstration.
  